**Zápisnica z rady rodičov konanej dňa 13.3.2019 v zborovni ZŠ Veľké Kostoľany**

Prítomní členovia: 10 (viď prezenčná listina)

Prítomní ZŠ: 2 (Mgr. Koreňová, PaeDr. Magulová)

1. Hospodárka RZ pani Duranová informovala prítomných:
	1. o výťažku z 37. ročníka reprezentačného plesu vo výške 2 779,24 €.
	2. o úhradách členského príspevku za šk. rok 2018/2019
	3. predložila zoznam žiakov, ktorí neuhradili členský príspevok – 35 žiakov a informovala, že opakovaná výzva bola zaslaná prostredníctvom oznamu v januári 2019
2. Rodičovské združenie rozhodlo, že žiakom, ktorí nemajú uhradený členský príspevok, nebude prispievať na aktivity, ktoré budú hradené z prostriedkov rodičovského združenia.

 (hlasovanie: za 10, proti 0, zdržal sa 0)

1. Pani Duranová navrhla, aby rodičovské združenie ukončilo činnosť pod Slovenskou radou rodičovských združení v Poprade, ktorej je v súčasnosti organizačnou zložkou a prešlo so svojou činnosťou na samotatné občianske združenie. Vysvetlila prítomným fungovanie SRRZ. Na základe stanov SRRZ platí každoročne členské príspevky vo výške 0,60 € na žiaka, čo je cca 230,-€ a pre RZ toto členstvo nemá žiadnu pridanú hodnotu. (viac info www.srrz.sk) . Už s predchádzajúcim vedením ZŠ sa plánoval prechod na samostatné OZ a v roku 2016 bolo založené nové OZ Kostolanček, ktoré bude právnym nástupcom s tým istým poslaním ako je súčasné OZ.

Návrh RZ:

1. Ukončenie činnosti SRRZ – RZ pri Základnej škole, Školská 5, Veľké Kostoľany, IČO 173196170284 k 31.8.2019
2. Prechod na samostatné OZ Kostolanček, Školská 5, Veľké Kostoľany, IČO 50148834 k 1.9.2019.

Všetky podklady k prechodu zabezpečí výkonný výbor k najbližšiemu zasadnutiu RR dňa 15.5.2019

(hlasovanie: Za 10, proti 0, zdržal sa 0)

1. PaeDr. Magulová poďakovala RZ za príspevok na dopravu na lyžiarsky výcvik, a požiadala o príspevok aj na budúci školský rok. RZ zaradí túto položku do rozpočtu RZ v budúcom školskom roku.
2. Mgr. Koreňová informovala o riaditeľskom voľne pre 1. – 8. ročník dňa 3.4.2019 z dôvodu testovania MONITOR9 a uviedla, že nie je kapacitne možné zabezpečiť inú aktivitu pre žiakov, nakoľko všetci vyučujúci sa zúčastňujú na testovaní.
3. Mgr. Koreňová uviedla, že v počítačovej učebni je potrebné vymeniť cca 20 ks počítačov, nakoľko sú už zastarané a hardware už nie je postačujúci na súčasné programy, ktoré používajú pri výučbe. Zároveň uviedla, že majú dobré skúsenosti s firmou, ktorá repasuje počítače pre školy a cena takéhoto repasovaného počítača je cca 250,- €. Požiadala RZ o príspevok na výmenu týchto počítačov. RZ navrhlo, aby ZŠ predložila cenovú ponuku a počet počítačov, ktoré je potrebné vymeniť.
4. Pán Janec sa informoval, ako pokračuje riešenie problémovej situácie, ktorá vznikla v šatniach a zároveň navrhol, že by bolo potrebné zabezpečenie kamerového systému do šatní. RZ aj vedenie ZŠ predložia cenové ponuky k najbližšiemu zasadnutiu RR – 15.5.2019 a bližšie prerokuje potrebu kamerového systému.
5. Pán Moravanský sa informoval, či bude tento rok zber papiera. Mgr. Koreňová informovala, že zber tento školský rok nebude, z dôvodu nedostatočných skladovacích priestorov v priebehu zberu. Toho času sa uskutočňuje zber oleja a plastových vrchnáčikov. V prípade, že by sa zber uskutočnil, bude žiakom včas oznámený.
6. Pán Moravanský navrhol, aby sa zabezpečila hudobná produkcia na budúcoročný ples RZ. Zistí cenové ponuky a voľné termíny kapiel. Termín plesu bude 25.1.2020.
7. Plánované stretnutie RZ je 15.5.2019

Vo Veľkých Kostoľanoch, 15.3.2019

Zapísala: Lucia Duranová